འགུལ་རིས་བརྙན་འཕྲིན་ལ་ལྟ་བའི་ཉི་མ་འདེམ་ཞིང་དུས་ཚོད་བཟོ་བ་རེད།ཕྲུ་གུའི་སྔུན་ནས་ཕ་མའི་གདོང་པ་འཛུམས་ཀྱིས་ཁེངས་རྒྱུ་དང་སྐད་ཆ་འཇམ་པོ་བཤད་རྒྱུ་ཞེ་དྲག་གལ་ཆེན་པོར་རྩི་ཡི་ཡོད།དེ་གང་ལགས་ཟེར་ན།ཕ་མས་ཁྲོ་སྐད་ཆེན་པོ་དང་རྣམ་འགྱུར་བཙོག་པོ་སྟོན་པར་བྱས་ན།ཕྲུ་གུའི་སེམས་ཁམས་ལ་འཚེར་སྣང་བསྐྲུན་ནས་དྲི་གཞི་སྣ་ཚོགས་ཀྱིས་གང་བའི་ཕྲུ་གུའི་མཚར་སྣང་གི་སེམས་ཁམས་བདེ་ཐང་ལ་བཀག་རྒྱ་ཐེབས་པའི་ཉེར་ལེན་དུ་འགྱུར་བར་བཤད།དེ་ལྟར་འགྱུར་ན་ནི།ཕྲུ་གུས་ཕ་མ་ལ་དོགས་འཚེར་མེད་པར་དྲི་བ་འདྲི་བའི་སྤོབས་པ་ཞུམ་འགྲོ་ཞིང་།བྱིས་པའི་ཀླད་སྒྲོམ་ཆུང་ཆུང་ནང་ཚོད་ཚོད་དུ་འཚང་ཡོང་བའི་དྲི་གཞི་སྟོང་ཕྲག་མང་བོར་ཚོད་འཛིན་ཐེབས་ཏེ།ཁོ་པ་ཚོའི་རིག་པ་འཚར་སྟངས་ལ་གནོད་པ་འབྱུང་བར་དོགས་པའི་ལྟ་གྲུབ་ཡན་གར་བ་ཞིག་ཨ་རི་བར་ཆགས་ཡོད།ཕ་མ་ནི་ཕྲུ་གྲུ་ཚོའི་བསམ་པའི་འཚར་ལོངས་རྒྱུད་རིམ་ཁྲོད་ཀྱི་མིག་ལྟོས་བྱེད་ས་འབའ་ཞིག་ཡིན་པས་ཕ་མ་རྣམས་ཕྲུ་གུའི་མདུན་ནས་སྤྲོ་མདོག་ཁ་བོ་དང་ཀུན་སྤྱོད་ལེགས་པོ་ཅན་ཞིག་ཡོད་དགོས་པ་རེད།